ઉત્તરીય થાઈલેન્ડમાં પૂરના પાણીથી ભરેલી ગુફામાં ફસાયેલા તમામ ૧૨ બાળકો અને તેમના ફૂટબોલ કોચને સુરક્ષિત રીતે બહાર લાવી દેવામાં આવ્યા છે. ૧૮ દિવસથી તેઓ ગુફામાં ફસાયેલા હતા. તેઓને ગુફામાંથી બહાર લાવવા માટે અભિયાન શરૂ કરાયું હતું અને બબ્બે કરીને બાળકોને ડાઈવર્સ બહાર લાવ્યા હતા. મંગળવારે અંતિમ ચાર બાળકોને તથા તેમના કોચને બહાર લાવી દેવાયા પછી આ સૌથી સાહસિક રેસ્ક્યૂ મિશન આખરે સમાપ્ત થયું હતું.